text: 50+ har succes om  jobformidler
  26 januar 2017 kl. 19.50
  Ledige over 50 år har faktisk lavere arbejdsløshed end andre aldersgrupper. Men de skal hjælpes tilbage på arbejdsmarkedet.
  Seniornetværket 50+ i Fredericia har succes med at skaffe de ældre ledige i arbejde.
  - Vi nedsætter nogle virksomhedsgrupper – og i løbet af en måned bliver de slået i stykker, fordi medlemmerne har fået arbejde, fortæller formand Jens Ove Petersen til TV SYD.
  Arbejdsmarkedschef Dennis Mølgaard, Fredericia Kommune, noterer, at aldersgruppen faktisk har lavere ledighed end andre aldersgrupper. Men de skal hjælpes.
  50+ er blevet så effektivt, at flere virksomheder henvender sig direkte for at spørge, om gruppen har personer med de efterspurgte kompetancer.  
  Du kan læse mere om gruppen i Fredericia her.
  
  